**COMUNICAT DE PRESĂ**

**Campania IEC**

**« Fii mândru de zâmbetul tău! Ai grijă de sănătatea ta orală! »**

**Martie 2021**

**În luna martie, Ministerul Sănătății organizează campania „Fii mândru de zâmbetul tău! Ai grijă de sănătatea ta orală!”,** campanie care aduce în atenția publică problematica sănătății orale pentru populația generală (inclusiv copii și adolescenți).

**Scop:**

Informarea populaţiei generale ( inclusiv copii și adolescenți) cu privire la importanţa sănătăţii orale și metode de prevenire a afecțiunilor cavității bucale.

**Obiective generale:**

* creşterea numărului de persoane informate privind importanţa sănătăţii orale şi riscurile neglijării acesteia,
* creşterea numarului celor care adoptă comportamente sănătoase în vederea menţinerii sănătăţii orale
* formarea unor deprinderi sănătoase şi încurajarea tratamentului precoce al potenţialelor probleme dentare, pentru a evita îngrijirile tardive, mai dificile şi mai costisitoare.

**Grupuri țintă:** populația generală (inclusiv copii și adolescenți)

**Mesajele Campaniei pentru adulți:**

* O sănătate orală bună te ajută să ai o viață lungă și sănătoasă!
* Redu riscul de cancer oral evitând tutunul și limitând consumul de alcool!
* O sănătatea orală bună ajută la prevenirea bolilor de inimă și a accidentelor vasculare cerebrale!
* Menținerea unei bune igiene orale ajută la ținerea diabetului sub control!
* Infecțiile dentare sunt asociate cu un risc ridicat de pneumonie.
* Efectuează periajul dinților timp de minimum 2 minute!
* Spală-te pe dinți de cel puțin două ori pe zi în primele 10 minute după

ce ai terminat de mâncat!

* Schimbă periuța de dinți în fiecare lună. Periuța de dinți electrică

curăță mult mai eficient dinții!

 Mergi la medicul stomatolog pentru control, la 6 luni!

**Mesajele Campaniei pentru copii:**

• Fii mândru de zâmbetul tău!

• Gura și corpul nostru sunt mai puternice dacă alegem mâncăruri și băuturi sănătoase!

• Băuturile cu zahăr și snacks-urile nesănătoase îți pot caria dinții dacă le consumi prea des!

• Spală-te pe dinți după fiecare masă !

• Dentistul te ajută să menții dinții sănătoși și curați!

• Cu obiceiuri sănătoase îți păstrezi dinţii sănătoşi!

Conform OMS, bolile orale afectează aproape 3,5 miliarde de persoane şi multe dintre aceste afecțiuni pot fi evitate prin programe de prevenţie, diagnostic şi tratament, finanţate de guvern, asociaţii şi societăţi de promovare a sănătăţii.

Cariile dentare şi boala peridontală reprezintă la ora actuală cele mai frecvente boli infecţioase în întreaga lume. Larga răspândire a acestor boli este în strânsă corelaţie cu stilul de viaţă şi în special cu un consum crescut de zahăr, alcool şi tutun dar şi cu o igienă orală deficitară.

Ultimul studiu cu 4592 de respondenți efectuat de specialiștii INSPB referitor la evaluarea practicilor privind menținerea **sănătății orale arată că î**n ceea ce privește **frecvența spălării zilnice pe dinți,** 18 % dintre participanți se spală de mai puțin de douăoripezipedinți, 33,7 % se spală mai puțin de două minute pedinți și doar 33,6 % după ce mănâncă în maximum 15 minute.

Numai **70,2 %** din respondenți au fost **instruiți cu privire la tehnica corectă de periaj** al dinților și doar **28,2 %** își **schimbă lunar periuța de dinți**.

Referitor **la mijoacele utilizate pentru asigurarea igienei orale:** 1,9 % nu utilizează pastă de dinți, doar 57,3 % utilizează o pastă de dinți cu fluor, 24, 7 % folosesc doar periuța de dinți, 55,6 % folosesc apa de gură și 29, 5 % ața interdentară.

Un procent relativ mare, 48, 7 % utilizează guma de mestecat ca mijloc de asigurare a igienei orale, iar 24,9 % folosesc scobitori. În ceea ce privește **starea de sănătate orală,** doar 27,6 % dintre participanții la studiu au afirmat că în ultimul an nu au avut niciun disconfort la nivelul dinților și doar 15, 9 % se duc de două ori pe an la control la medicul stomatolog.